సత్య కృష్ణన్

సత్య కృష్ణన్ ఒక ప్రముఖ సినీనటి. ఎక్కువగా తెలుగు సినిమాలలో నటించింది. హోటల్ మేనేజ్మెంట్ ప్రొఫెషనల్ గా పనిచేస్తున్న ఆమెను శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. సత్య కృష్ణన్ ఎక్కువగా సహాయ పాత్రలు పోషించింది. ఆనంద్ సినిమాలో కథానాయికకు స్నేహితురాలిగా ఆమె పోషించిన అనిత పాత్ర బాగా ప్రాచుర్యం పొందింది.

కెరీర్ 
సత్య కృష్ణన్ హైదరాబాదులో తన చదువు పూర్తిచేసింది. హోటల్ మేనేజ్ మెంట్ లో డిగ్రీ పూర్తి చేసిన ఆమె హైదరాబాదులోని తాజ్ గ్రూప్ ఆఫ్ హోటల్స్ లో ఉద్యోగంలో చేరింది. ఎయిర్ హోస్టెస్ కావాలనేది ఆమె కల. 2000 లో శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. తరువాత ఆమె వివాహం చేసుకుని పంజాగుట్ట లోని ఓ బ్యాంకు ఉద్యోగంలో చేరింది. నాలుగేళ్ళ తరువాత మళ్ళీ శేేఖర్ కమ్ముల ఆనంద్ సినిమాలో అవకాశం ఇచ్చాడు. ఆ సినిమాకి ఆమెకు ఉత్తమ సహాయనటిగా నంది అవార్డు దక్కింది. దాంతో ఆమె ఉద్యోగాన్ని వదిలిపెట్టి పూర్తి స్థాయి నటిగా మారింది.

తరువాత బొమ్మరిల్లు, మొదటి సినిమా, వినాయకుడు లాంటి ఆదరణ పొందిన చిత్రాల్లో నటించింది. మొదటి సారిగా మెంటల్ కృష్ణ అనే సినిమాలో కథానాయికగా నటించింది. కానీ ఆ సినిమా విమర్శలపాలైంది.

నటించినవి 
 దేవదాస్ (2018)
 సౌఖ్యం (2015)
 ఒక్కడినే (2013)
 బ్యాండ్ బాజా (2018)
 తెనాలి రామకృష్ణ బిఏ.బిఎల్ (2019)
 హిట్ (2020)
 మోస్ట్ ఎలిజిబుల్ బ్యాచ్‌ల‌ర్
గాలోడు (2022)
 అసలు (2023)

మూలాలు 

తెలుగు సినిమా నటీమణులు
జీవిస్తున్న ప్రజలు
నంది ఉత్తమ నటీమణులు
తమిళ సినిమా నటీమణులు
భారతీయ సినిమా నటీమణులు